เงินบาทปิดตลาด 30.95/97 บาท
ธนาคารซีไอเอ็มบี ไทย  รายงาน เงินบาทปิดตลาดอยู่ที่ระดับ 30.95/97 ค่อนข้างนิ่งเหตุไม่มีปัจจัยใหม่
10 เม.ย. 2555

ธนาคารซีไอเอ็มบี ไทย  รายงาน เงินบาทปิดตลาดอยู่ที่ระดับ 30.95/97 ค่อนข้างนิ่งเหตุไม่มีปัจจัยใหม่
นักบริหารเงินจากธนาคารซีไอเอ็มบี ไทย เปิดเผยว่า เงินบาทปิดตลาดเย็นนี้อยู่ที่ระดับ 30.95/97 บาท/ดอลลาร์ จากเปิดตลาดช่วงเช้าที่ระดับ 30.93/95 บาท/ดอลลาร์ เนื่องจากยังไม่มีปัจจัยใหม่เข้ามาส่งผลกระทบ โดยระหว่างวันเงินบาทไปทำโลว์ที่ระดับ 30.92/94 บาท/ดอลลาร์ และทำไฮที่ระดับ 30.95/97 บาท/ดอลลาร์
"(เงินบาท)ค่อนข้างนิ่ง เนื่องจากยังไม่มีปัจจัยใหม่ ไม่มีอะไรหวือหวา" นักบริหารเงิน กล่าว
สำหรับความเคลื่อนไหวของค่าเงินสกุลหลักต่างประเทศที่สำคัญ เงินเยนอยู่ที่ระดับ 81.23/25 เยน/ดอลลาร์ ปรับตัวแข็งค่าจากระดับ 81.78/80 เยน/ดอลลาร์ ส่วนเงินยูโรอยู่ที่ระดับ 1.3064/3066 ดอลลาร์/ยูโร ปรับตัวอ่อนค่าจากระดับ 1.3136/3138 ดอลลาร์/ยูโร 
โดยวันพรุ่งนี้นักบริหารเงินประเมินกรอบการเคลื่อนไหวของเงินบาทไว้ระหว่าง 30.90-31.05 บาท/ดอลลาร์